Motorfees op Kyalami stel nie teleurDie afgelope naweek het hope pret vir plaaslike feesgangers by die motorfees op Kyalami ingehou. Maroela Media het Donderdag reeds ŉ voorsmakie geniet van wat elke handelsmerk ten toon gestel het. Die Stellantis-groep wat Abarth, Alfa Romeo, Citroën, Fiat, Jeep, Opel en Peugeot insluit, het hul hele modelreeks in die kuipe uitgestal. Drie van die modelle wat my oog gevang het, is die Alfa Romeo Stelvio- en Giulia Quadrifoglio-modelle sowel as die Fiat 500 595 Tributo Ferrari. Jeep se nuwe Grand Cherokee L en Gladiator was ook daar vir die publiek om onder oë te kry. Twee groot verrassings was Suzuki wat sy toekomstige Grand Vitara gewys het en Mercedes‑Benz wat sy hele elektriese reeks bekend gestel het. Die nuwe Grand Vitara het nie laestrek nie, maar tog Suzuki se nuwer AllGrip-vierwielaandrywingstelsel. Dit is ŉ middelslagsportnutsvoertuig, ietwat kleiner as die vorige Grand Vitara. Die nuwe Grand Vitara sal Suzuki se reeksleier wees, en met die eerste oogopslag is dit voorwaar ŉ mooi buks. Die gehalte lyk ook indrukwekkend en soos ons deesdae van Suzuki verwag, is die spesifikasievlak baie sterk. Spesifieke details is nog duister, maar ons weet dat daar twee dryfstelsels beskikbaar sal wees, albei 1.5‑ atmosferiese viersilinderpetrolenjins. Een met hibriede hulp, en die ander daarsonder. Ek is seker dat ons drie spesifikasievlakke sal sien, ŉ intreemodel, ŉ middelslag en ŉ reeksleier, met twee ratkaste, een handrat en een outo. As ek moet skat, sal die Grand Vitara seker in die omgewing van R475 000 kos vir die reeksleier. Mercedes-Benz het sy EQA, EQB, EQC en EQS bekend gestel en die EQE sal eersdaags volg. Die nuwe EQ-reeks lyk só: 17,6 kWh/100 km 160 km/h 18,1 kWh/100 km 160 km/h 160 km/h 210 km/h 220 km/h